title: Provedbena uredba Komisije (EU) 2019/1589 оd 26. rujna 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari amidosulfuron, beta-ciflutrin, bifenoks, klorotoluron, klofentezin, klomazon, cipermetrin, daminozid, deltametrin, dikamba, difenokonazol, diflubenzuron, diflufenikan, fenoksaprop-P, fenpropidin, fludioksonil, flufenacet, fostiazat, indoksakarb, lenacil, MCPA, MCPB, nikosulfuron, pikloram, prosulfokarb, piriproksifen, tiofanat-metil, triflusulfuron i tritosulfuron (Tekst značajan za EGP.)

text:
                  27.9.2019

                  HR

                  Službeni list Europske unije

                  L 248/24

         PROVEDBENA UREDBA KOMISIJE (EU) 2019/1589
         оd 26. rujna 2019.
         o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari amidosulfuron, beta-ciflutrin, bifenoks, klorotoluron, klofentezin, klomazon, cipermetrin, daminozid, deltametrin, dikamba, difenokonazol, diflubenzuron, diflufenikan, fenoksaprop-P, fenpropidin, fludioksonil, flufenacet, fostiazat, indoksakarb, lenacil, MCPA, MCPB, nikosulfuron, pikloram, prosulfokarb, piriproksifen, tiofanat-metil, triflusulfuron i tritosulfuron
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

                     (2)

                     Rok važenja odobrenja aktivnih tvari beta-ciflutrin, klorotoluron, klomazon, cipermetrin, daminozid, deltametrin, fludioksonil, flufenacet, fostiazat, indoksakarb, MCPA, MCPB, prosulfokarb i tiofanat-metil produljen je Provedbenom uredbom Komisije (EU) 2018/1262 (3) do 31. listopada 2019.

                     (3)

                     Rok važenja odobrenja aktivne tvari tritosulfuron produljen je Provedbenom uredbom Komisije (EU) 2018/1796 (4) do 30. studenoga 2019.

                     (4)

                     Rok važenja odobrenja aktivnih tvari amidosulfuron, bifenoks, klofentezin, dikamba, difenkonazol, diflubenzuron, diflufenikan, fenoksaprop-P, fenpropidin, lenacil, nikosulfuron, pikloram i piriproksifen produljen je Provedbenom uredbom (EU) 2018/1796 do 31. prosinca 2019.

                     (5)

                     Rok važenja odobrenja aktivne tvari triflusulfuron istječe 31. prosinca 2019.

                     (6)

                     Podneseni su zahtjevi za produljenje odobrenja tih tvari u skladu s Provedbenom uredbom Komisije (EU) br. 844/2012 (5).

                     (7)

                     Budući da je ocjenjivanje tvari odgođeno zbog razloga koji su izvan kontrole podnositelja zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rok važenja tih odobrenja.

                     (8)

                     S obzirom na cilj članka 17. prvog stavka Uredbe (EZ) br. 1107/2009, u slučajevima u kojima Komisija donese uredbu kojom se predviđa da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se predviđa da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donese uredbu kojom se predviđa produljenje odobrenja aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.

                     (9)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. rujna 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2018/1262 оd 20. rujna 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 1-metilciklopropen, beta-ciflutrin, klorotalonil, klorotoluron, klomazon, cipermetrin, daminozid, deltametrin, dimetenamid-p, diuron, fludioksonil, flufenacet, flurtamon, fostiazat, indoksakarb, MCPA, MCPB, prosulfokarb, tiofanat-metil i tribenuron (SL L 238, 21.9.2018., str. 62.).

            (4)  Provedbena uredba Komisije (EU) 2018/1796 оd 20. studenoga 2018. o izmjeni Provedbene uredbe (EU) br. 540/2011 u pogledu produljenja rokova odobrenja aktivnih tvari amidosulfuron, bifenoks, klorpirifos, klorpirifos-metil, klofentezin, dikamba, difenkonazol, diflubenzuron, diflufenikan, dimoksistrobin, fenoksaprop-P, fenpropidin, lenacil, mankozeb, mekoprop-p, metiram, nikosulfuron, oksamil, pikloram, piraklostrobin, piriproksifen i tritosulfuron (SL L 294, 21.11.2018., str. 15.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka produljenja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:

                        (1)

                        u šestom stupcu, prestanak odobrenja, u retku 40., deltametrin, datum se zamjenjuje datumom „31. listopada 2020.”;

                        (2)

                        u šestom stupcu, prestanak odobrenja, u retku 48., beta-ciflutrin, datum se zamjenjuje datumom „31. listopada 2020.”;

                        (3)

                        u šestom stupcu, prestanak odobrenja, u retku 65., flufenacet, datum se zamjenjuje datumom „31. listopada 2020.”;

                        (4)

                        u šestom stupcu, prestanak odobrenja, u retku 69., fostiazat, datum se zamjenjuje datumom „31. listopada 2020.”;

                        (5)

                        u šestom stupcu, prestanak odobrenja, u retku 102., klorotoluron, datum se zamjenjuje datumom „31. listopada 2020.”;

                        (6)

                        u šestom stupcu, prestanak odobrenja, u retku 103., cipermetrin, datum se zamjenjuje datumom „31. listopada 2020.”;

                        (7)

                        u šestom stupcu, prestanak odobrenja, u retku 104., daminozid, datum se zamjenjuje datumom „31. listopada 2020.”;

                        (8)

                        u šestom stupcu, prestanak odobrenja, u retku 105., tiofanat-metil, datum se zamjenjuje datumom „31. listopada 2020.”;

                        (9)

                        u šestom stupcu, prestanak odobrenja, u retku 107., MCPA, datum se zamjenjuje datumom „31. listopada 2020.”;

                        (10)

                        u šestom stupcu, prestanak odobrenja, u retku 108., MCPB, datum se zamjenjuje datumom „31. listopada 2020.”;

                        (11)

                        u šestom stupcu, prestanak odobrenja, u retku 119., indoksakarb, datum se zamjenjuje datumom „31. listopada 2020.”;

                        (12)

                        u šestom stupcu, prestanak odobrenja, u retku 160., prosulfokarb, datum se zamjenjuje datumom „31. listopada 2020.”;

                        (13)

                        u šestom stupcu, prestanak odobrenja, u retku 161., fludioksonil, datum se zamjenjuje datumom „31. listopada 2020.”;

                        (14)

                        u šestom stupcu, prestanak odobrenja, u retku 162., klomazon, datum se zamjenjuje datumom „31. listopada 2020.”;

                        (15)

                        u šestom stupcu, prestanak odobrenja, u retku 169., amidosulfuron, datum se zamjenjuje datumom „31. prosinca 2020.”;

                        (16)

                        u šestom stupcu, prestanak odobrenja, u retku 170., nikosulfuron, datum se zamjenjuje datumom „31. prosinca 2020.”;

                        (17)

                        u šestom stupcu, prestanak odobrenja, u retku 171., klofentezin, datum se zamjenjuje datumom „31. prosinca 2020.”;

                        (18)

                        u šestom stupcu, prestanak odobrenja, u retku 172., dikamba, datum se zamjenjuje datumom „31. prosinca 2020.”;

                        (19)

                        u šestom stupcu, prestanak odobrenja, u retku 173., difenokonazol, datum se zamjenjuje datumom „31. prosinca 2020.”;

                        (20)

                        u šestom stupcu, prestanak odobrenja, u retku 174., diflubenzuron, datum se zamjenjuje datumom „31. prosinca 2020.”;

                        (21)

                        u šestom stupcu, prestanak odobrenja, u retku 176., lenacil, datum se zamjenjuje datumom „31. prosinca 2020.”;

                        (22)

                        u šestom stupcu, prestanak odobrenja, u retku 178., pikloram, datum se zamjenjuje datumom „31. prosinca 2020.”;

                        (23)

                        u šestom stupcu, prestanak odobrenja, u retku 179., piriproksifen, datum se zamjenjuje datumom „31. prosinca 2020.”;

                        (24)

                        u šestom stupcu, prestanak odobrenja, u retku 180., bifenoks, datum se zamjenjuje datumom „31. prosinca 2020.”;

                        (25)

                        u šestom stupcu, prestanak odobrenja, u retku 181., diflufenikan, datum se zamjenjuje datumom „31. prosinca 2020.”;

                        (26)

                        u šestom stupcu, prestanak odobrenja, u retku 182., fenoksaprop-P, datum se zamjenjuje datumom „31. prosinca 2020.”;

                        (27)

                        u šestom stupcu, prestanak odobrenja, u retku 183., fenpropidin, datum se zamjenjuje datumom „31. prosinca 2020.”;

                        (28)

                        u šestom stupcu, prestanak odobrenja, u retku 186., tritosulfuron, datum se zamjenjuje datumom „30. studenoga 2020.”.

                        (29)

                        u šestom stupcu, prestanak odobrenja, u retku 289., triflusulfuron, datum se zamjenjuje datumom „31. prosinca 2020.”.


title: Provedbena uredba Komisije (EU) 2018/1292 оd 25. rujna 2018. o odobravanju cifenotrina kao postojeće aktivne tvari za uporabu u biocidnim proizvodima vrste 18 (Tekst značajan za EGP.)

text:
                  26.9.2018

                  HR

                  Službeni list Europske unije

                  L 241/11

         PROVEDBENA UREDBA KOMISIJE (EU) 2018/1292
         оd 25. rujna 2018.
         o odobravanju cifenotrina kao postojeće aktivne tvari za uporabu u biocidnim proizvodima vrste 18
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
         budući da:

                     (1)

                     Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje cifenotrin.

                     (2)

                     Cifenotrin je ocijenjen za uporabu u biocidnim proizvodima vrste 18, „Insekticidi, akaricidi i proizvodi za suzbijanje drugih člankonožaca”, kako je utvrđena u Prilogu V. Direktivi 98/8/EZ Europskog parlamenta i Vijeća (3), što odgovara vrsti proizvoda 18 kako je utvrđena u Prilogu V. Uredbi (EU) br. 528/2012.

                     (3)

                     Grčka je imenovana državom članicom izvjestiteljicom te je njezino nadležno ocjenjivačko tijelo 11. travnja 2013. podnijelo izvješće o ocjenjivanju, zajedno sa svojim preporukama.

                     (4)

                     U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode 14. prosinca 2017. sastavio je mišljenje Europske agencije za kemikalije, uzimajući u obzir zaključke nadležnog ocjenjivačkog tijela (4).

                     (5)

                     Na temelju članka 90. stavka 2. Uredbe (EU) br. 528/2012 može se zaključiti da bi tvari koje su države članice ocijenile do 1. rujna 2013. trebalo ocijeniti u skladu s uvjetima iz članka 5. Direktive 98/8/EZ. U skladu s mišljenjem Europske agencije za kemikalije može se očekivati da će biocidni proizvodi vrste 18 koji sadržavaju cifenotrin ispuniti zahtjeve iz članka 5. Direktive 98/8/EZ, ako se zadovolje određene specifikacije i uvjeti koji se odnose na njihovu uporabu.

                     (6)

                     Stoga je primjereno odobriti cifenotrin za uporabu u biocidnim proizvodima vrste 18, podložno određenim specifikacijama i uvjetima.

                     (7)

                     U mišljenju Europske agencije za kemikalije zaključeno je da cifenotrin ispunjava kriterije za vrlo postojane (vP) i otrovne (T) tvari u skladu s Prilogom XIII. Uredbi (EZ) br. 1907/2006 Europskog parlamenta i Vijeća (5).

                     (8)

                     Za potrebe Uredbe (EU) br. 528/2012 cifenotrin ispunjuje uvjete iz članka 10. stavka 1. točke (d) Uredbe (EU) br. 528/2012 i stoga bi ga trebalo smatrati potencijalnom tvari za zamjenu. Nadležno tijelo primatelj, ili u slučaju ocjenjivanja zahtjeva za odobrenje na razini Unije nadležno ocjenjivačko tijelo, trebalo bi provesti usporedno ocjenjivanje kao dio ocjenjivanja zahtjeva za odobrenje ili produljenje odobrenja biocidnog proizvoda koji sadržava cifenotrin.

                     (9)

                     Budući da se na temelju članka 90. stavka 2. Uredbe (EU) br. 528/2012 može zaključiti da bi tvari koje su države članice ocijenile do 1. rujna 2013. trebalo odobriti u skladu s uvjetima iz Direktive 98/8/EZ, rok važenja odobrenja trebalo bi utvrditi na 10 godina, u skladu s praksom utemeljenom tom Direktivom.

                     (10)

                     Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjavanje novih zahtjeva.

                     (11)

                     Mjere predviđene ovom Uredbom u skladu su s mišljenjem Stalnog odbora za biocidne proizvode,

               DONIJELA JE OVU UREDBU:

            Članak 1.
            Cifenotrin se odobrava kao aktivna tvar za uporabu u biocidnim proizvodima vrste 18, podložno uvjetima iz Priloga.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. rujna 2018.

                  Za Komisiju

                  Predsjednik

               Jean-Claude JUNCKER

            (1)  SL L 167, 27.6.2012., str. 1.

            (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

            (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

            (4)  Mišljenje Odbora za biocidne proizvode o zahtjevu za odobrenje aktivne tvari cifenotrin, vrsta proizvoda: 18, ECHA/BPC/183/2017, doneseno 14. prosinca 2017.

            (5)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

            PRILOG

                        Uobičajeni naziv

                        Kemijski naziv prema IUPAC-u
                        Identifikacijski brojevi

                        Najmanji stupanj čistoće aktivne tvari (1)

                        Datum odobrenja

                        Datum isteka odobrenja

                        Vrsta proizvoda

                        Posebne odredbe

                        Cifenotrin

                        Kemijski naziv prema IUPAC-u:
                        (RS)-α-cijano-3-fenoksibenzil (1RS,3RS;1RS,3SR)-2,2-dimetil-3-(2-metilprop-1-enil)ciklopropankarboksilat
                        EZ br.: 254-484-5
                        CAS br.: 39515-40-7

                        92 % masenog udjela (ukupnih izomera)

                        1. veljače 2020.

                        31. siječnja 2030.

                        18

                        Cifenotrin se smatra potencijalnom tvari za zamjenu u skladu s člankom 10. stavkom 1. točkom (d) Uredbe (EU) br. 528/2012.
                        Odobrenja za biocidne proizvode podliježu sljedećim uvjetima:

                                    1)

                                    Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu proučene u okviru procjene rizika za aktivnu tvar na razini Unije.

                                    2)

                                    S obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje sljedećem:

                                                a)

                                                profesionalnim korisnicima;

                                                b)

                                                maloj djeci;

                                                c)

                                                površinskim vodama, sedimentima, tlu i podzemnoj vodi nakon tretiranja površine u zatvorenom prostoru;

                                                d)

                                                sisavce koji se hrane gujavicama i sisavce koji se hrane ribama zbog sekundarnog trovanja nakon tretiranja površine u zatvorenom prostoru.

                                    3)

                                    Za proizvode čiji se ostaci mogu nalaziti u hrani ili hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRO-i) u skladu s Uredbom (EZ) br. 470/2009 Europskog parlamenta i Vijeća (2) ili Uredbom (EZ) br. 396/2005 Europskog parlamenta i Vijeća (3) te poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-i.

               (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

               (2)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

               (3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Komisije (EU) 2018/1501 оd 9. listopada 2018. o neproduljenju odobrenja aktivne tvari pimetrozin u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011 (Tekst značajan za EGP.)

text:
                  10.10.2018

                  HR

                  Službeni list Europske unije

                  L 254/4

         PROVEDBENA UREDBA KOMISIJE (EU) 2018/1501
         оd 9. listopada 2018.
         o neproduljenju odobrenja aktivne tvari pimetrozin u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. i članak 78. stavak 2.,
         budući da:

                     (1)

                     Direktivom Komisije 2001/87/EZ (2) pimetrozin je uvršten u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari pimetrozin, kako je navedena u dijelu A Priloga Provedbenoj uredbi (EU) br. 540/2011, istječe 30. lipnja 2019.

                     (4)

                     Zahtjev za produljenje odobrenja aktivne tvari pimetrozin podnesen je u skladu s člankom 4. Uredbe Komisije (EU) br. 1141/2010 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu s člankom 9. Uredbe (EU) br. 1141/2010. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 28. lipnja 2013. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila podnositelju zahtjeva i državama članicama na očitovanje te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

                     (8)

                     Agencija je 28. kolovoza 2014. Komisiji dostavila zaključak (6) o tome može li se pretpostaviti da pimetrozin ispunjava mjerila za odobravanje iz članka 4. Uredbe (EZ) br. 1107/2009. Agencija je zaključila da postoji velika mogućnost da procijenjene reprezentativne uporabe dovedu do izloženosti podzemnih voda toksikološki relevantnom metabolitu CGA371075 koja premašuje parametarsku graničnu vrijednost za pitku vodu od 0,1 μg/L u svim relevantnim scenarijima povezanima s podzemnim vodama. Agencija je nadalje zaključila da se u odnosu na reprezentativne uporabe obuhvaćene evaluacijom predviđa pojava još nekoliko toksikološki relevantnih metabolita pimetrozina na razinama iznad 0,1 μg/L u nekim ili svim relevantnim scenarijima povezanima s podzemnim vodama. Zaključila je i to da se nije mogao potvrditi toksikološki profil metabolita uključenih u definiciju biljnih rezidua za procjenu rizika i da se procjena rizika za vodene organizme od izloženosti metabolitu M3MF nije mogla dovršiti za sve razmatrane reprezentativne uporabe na temelju informacija dostupnih u dokumentaciji.

                     (9)

                     Agencija je usto zaključila da pimetrozin ima negativne učinke na endokrine organe različitih vrsta i u različitim vremenskim okvirima. Međutim, agencija na temelju informacija dostupnih u dokumentaciji nije mogla dovršiti znanstvenu procjenu potencijalnih svojstava pimetrozina u pogledu endokrine disrupcije.

                     (10)

                     Komisija je pozvala podnositelja zahtjeva da podnese primjedbe o zaključku Agencije i, u skladu s člankom 17. stavkom 1. Uredbe (EU) br. 1141/2010, o nacrtu izvješća o ponovnoj ocjeni. Podnositelj zahtjeva podnio je primjedbe, koje su detaljno pregledane.

                     (11)

                     Međutim, unatoč argumentima koje je iznio podnositelj zahtjeva, bojazni povezane s tom tvari nisu se mogle ukloniti.

                     (12)

                     Slijedom toga, nije utvrđeno da su ispunjena mjerila za odobravanje iz članka 4. Uredbe (EZ) br. 1107/2009 u odnosu na jednu ili više reprezentativnih uporaba najmanje jednog sredstva za zaštitu bilja. Stoga je primjereno ne produljiti odobrenje za aktivnu tvar pimetrozin u skladu s člankom 20. stavkom 1. točkom (b) te uredbe.

                     (13)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (14)

                     Državama članicama trebalo bi dati vremena da oduzmu odobrenja za sredstva za zaštitu bilja koja sadržavaju pimetrozin.

                     (15)

                     Ako države članice u skladu s člankom 46. Uredbe (EZ) br. 1107/2009 odobre razdoblje odgode za sredstva za zaštitu bilja koja sadržavaju pimetrozin, to bi razdoblje trebalo isteći najkasnije 30. siječnja 2020.

                     (16)

                     Provedbenom uredbom Komisije (EU) 2018/917 (7) datum isteka odobrenja za pimetrozin produljen je do 30. lipnja 2019. kako bi se omogućilo da se postupak produljenja odobrenja te tvari dovrši prije isteka odobrenja. Međutim, s obzirom na to da je odluka donesena prije novog datuma isteka odobrenja, ova bi Uredba trebala stupiti na snagu što prije.

                     (17)

                     Ovom se Uredbom ne sprečava ponovno podnošenje zahtjeva za odobrenje pimetrozina u skladu s člankom 7. Uredbe (EZ) br. 1107/2009.

                     (18)

                     Stalni odbor za bilje, životinje, hranu i hranu za životinje nije donio mišljenje u roku koji je odredio njegov predsjednik. Smatralo se potrebnim donijeti provedbeni akt i predsjednik odbora podnio je nacrt provedbenog akta žalbenom odboru na daljnje razmatranje. Žalbeni odbor nije donio mišljenje,

               DONIJELA JE OVU UREDBU:

            Članak 1.
            Neproduljenje odobrenja aktivne tvari
            Odobrenje za aktivnu tvar pimetrozin ne produljuje se.

            Članak 2.
            Izmjena Provedbene uredbe (EU) br. 540/2011
            U dijelu A Priloga Provedbenoj uredbi (EU) br. 540/2011 briše se redak 23. o pimetrozinu.

            Članak 3.
            Prijelazne mjere
            Države članice oduzimaju odobrenja za sredstva za zaštitu bilja koja kao aktivnu tvar sadržavaju pimetrozin najkasnije do 30. travnja 2019.

            Članak 4.
            Razdoblje odgode
            Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i moraju isteći najkasnije 30. siječnja 2020.

            Članak 5.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. listopada 2018.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Direktiva Komisije 2001/87/EZ od 12. listopada 2001. o izmjeni Priloga I. Direktivi Vijeća 91/414/EEZ o stavljanju na tržište sredstava za zaštitu bilja radi uvrštavanja acibenzolar-s-metila, ciklanilida, željezova fosfata, pimetrozina i piraflufen-etila kao aktivnih tvari (SL L 276, 19.10.2001., str. 17.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).

            (6)  EFSA (Europska agencija za sigurnost hrane), 2014. Conclusion on the peer review of the pesticide risk assessment of the active substance pymetrozine (Zaključak o stručnom pregledu procjene rizika od uporabe aktivne tvari pimetrozin kao pesticida). EFSA Journal 2014.; 12(9):3817, 102 str. doi:10.2903/j.efsa.2014.3817.

            (7)  Provedbena uredba Komisije (EU) 2018/917 od 27. lipnja 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari alfa-cipermetrin, beflubutamid, benalaksil, bentiavalikarb, bifenazat, boskalid, bromoksinil, kaptan, karvon, kloroprofam, ciazofamid, desmedifam, dimetoat, dimetomorf, dikvat, etefon, etoprofos, etoksazol, famoksadon, fenamidon, fenamifos, flumioksazin, fluoksastrobin, folpet, foramsulfuron, formetanat, Gliocladium catenulatum soj J1446, izoksaflutol, metalaksil-m, metiokarb, metoksifenozid, metribuzin, milbemektin, oksasulfuron, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol, pimetrozin i s-metolaklor (SL L 163, 28.6.2018., str. 13.).


title: Provedbena uredba Komisije (EU) 2018/1559 оd 17. listopada 2018. o odobrenju tinkture kumina (Cuminum cyminum L.) kao dodatka hrani za sve životinjske vrste (Tekst značajan za EGP.)

text:
                  18.10.2018

                  HR

                  Službeni list Europske unije

                  L 261/16

         PROVEDBENA UREDBA KOMISIJE (EU) 2018/1559
         оd 17. listopada 2018.
         o odobrenju tinkture kumina (Cuminum cyminum L.) kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje tinkture kumina (Cuminum cyminum L.) kao dodatka hrani za sve životinjske vrste Uz taj su zahtjev priloženi podaci i dokumenti propisani člankom 7. stavkom 3. Uredbe (EZ) br. 1831/2003. Podnositelj zahtjeva zatražio je da se taj dodatak razvrsta u kategoriju dodataka „osjetilni dodaci”.

                     (3)

                     Europska agencija za sigurnost hrane („Agencija”) u svojem je mišljenju od 17. travnja 2018. (2) zaključila da tinktura kumina (Cuminum cyminum L.) u predloženim uvjetima uporabe nema štetan učinak na zdravlje životinja, zdravlje ljudi ili na okoliš. Budući da je za sjemenke kumina opće poznato da daju aromu hrani te da bi njihova funkcija u hrani za životinje u osnovi bila jednaka kao u hrani, Agencija je zaključila da nisu potrebni dodatni dokazi o njihovoj učinkovitosti. Stoga se isti zaključak može primijeniti i na hranu za životinje. Agencija je napomenula i da se zbog sigurnosti dodatka za korisnike ne može isključiti mogućnost nadraživanja kože/očiju. Osim toga, dodatak sadržava niz tvari za koje je poznato da izazivaju alergijske reakcije u osjetljivih osoba. Zato je moguća pojava preosjetljivosti. Stoga bi trebalo poduzeti odgovarajuće mjere zaštite.

                     (4)

                     Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena tog dodatka pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (6)

                     Podnositelj zahtjeva Agenciji je predložio razine uporabe za predmetne tvari. Uzimajući u obzir taj prijedlog Agencija je zaključila da su neke razine uporabe sigurne. Za potrebe službenih kontrola u prehrambenom lancu najveća preporučena količina aktivne tvari trebala bi biti navedena na oznaci dodatka hrani za životinje.

                     (7)

                     Činjenica da nije odobrena uporaba predmetne tvari u vodi za piće ne bi trebala sprečavati njezinu uporabu u krmivima koja se primjenjuju putem vode.

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje
            Tvar navedena u prilogu, koja pripada kategoriji dodataka „osjetilni dodaci” i funkcionalnoj skupini „aromatske tvari”, odobrava se kao dodatak hrani za životinje podložno uvjetima utvrđenima u tom prilogu.

            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. listopada 2018.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  EFSA Journal 2018.;16(5):5273

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja dopuštena količina

                        Najveća dopuštena količina

                        Ostale odredbe

                        Datum isteka važenja odobrenja

                        ml aktivne tvari po kg potpune krmne smjese s udjelom vlage od 12 %

                           Kategorija: osjetilni dodaci. Funkcionalna skupina: aromatske tvari.

                        2b161

                        —

                        tinktura kumina

                           Sastav dodatka

                        Tinktura kumina od Cuminum cyminum L.

                           Karakteristike aktivne tvari

                        Tinktura iz sjemenki Cuminum cyminum L. u skladu s definicijom Vijeća Europe (1).

                                    —

                                    mješavina 98 % ± 0,5 % vode/etanola (3:1, v/v);

                                    —

                                    2 ± 0.5 % tvari dobivenih iz biljke;

                                    —

                                    ukupno flavonida ≤ 300 ppm;

                                    —

                                    ukupno polifenola ≤ 560 ppm;

                                    —

                                    ukupno p-ment-3-en-7-al ≤ 8 ppm;

                                    —

                                    fitokemijski marker: 4-izo-propilbenzaldehid (kuminaldehid): 25 ± 5 ppm.

                              Tekući oblik
                        CoE br. 161

                           Metoda analize
                            (2)

                        Za kvantifikaciju fitokemijskog markera (4-izo-propilbenzaldehid) u dodatku hrani za životinje: plinska kromatografija u kombinaciji s ionizacijskim detektorom plamena (FC FID).

                        Sve životinjske vrste

                        —

                        —

                                    1.

                                    Dodatak se u hranu za životinje unosi u obliku premiksa.

                                    2.

                                    U uputama za uporabu dodatka i premiksâ potrebno je navesti uvjete skladištenja i stabilnost pri toplinskoj obradi.

                                    3.

                                    Na oznaci dodatka potrebno je navesti sljedeće:
                                    „Najveća preporučena količina aktivne tvari u potpunoj krmnoj smjesi s udjelom vlage od 12 % iznosi: 0,03 ml/kg hrane za životinje.”

                                    4.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika od udisanja ili doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe, zaštitne naočale i rukavice.

                        7. studenoga 2028.

               (1)  Prirodni izvori aroma – izvješće br. 2 (2007.)

               (2)  Podaci o metodama analize dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2018/1800 оd 21. studenoga 2018. o utvrđivanju graničnog obujma za godine 2019. i 2020. za potrebe moguće primjene dodatnih uvoznih carina na određeno voće i povrće

text:
                  22.11.2018

                  HR

                  Službeni list Europske unije

                  L 296/28

         PROVEDBENA UREDBA KOMISIJE (EU) 2018/1800
         оd 21. studenoga 2018.
         o utvrđivanju graničnog obujma za godine 2019. i 2020. za potrebe moguće primjene dodatnih uvoznih carina na određeno voće i povrće
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. prvi stavak točku (b),
         budući da:

                     (1)

                     Člankom 39. Provedbene uredbe Komisije (EU) 2017/892 (2) predviđa se da se dodatna uvozna carina iz članka 182. stavka 1. Uredbe (EU) br. 1308/2013 može primijeniti na proizvode i tijekom razdoblja navedenih u Prilogu VII. Provedbenoj uredbi (EU) 2017/892. Dodatna uvozna carina mora se primjenjivati ako količina bilo kojeg proizvoda puštenog u slobodan promet za bilo koje razdoblje primjene utvrđeno u tom prilogu premaši količinu aktiviranja godišnjeg uvoza za taj proizvod. Dodatne uvozne carine ne primjenjuju se kad postoji mala vjerojatnost da će uvoz dovesti do poremećaja na tržištu Unije ili bi učinci bili nerazmjerni postavljenom cilju.

                     (2)

                     U skladu s člankom 182. stavkom 1. drugim podstavkom Uredbe (EU) br. 1308/2013 granični obujam uvoza za moguću primjenu dodatnih uvoznih carina za određeno voće i povrće utvrđuje se na temelju podataka o uvozu i domaćoj potrošnji za prethodne tri godine. Granični obujam za određeno voće i povrće za godine 2019. i 2020. trebalo bi utvrditi na temelju podataka koje su dostavile države članice za godine 2015., 2016. i 2017.

                     (3)

                     S obzirom na to da razdoblje primjene mogućih dodatnih uvoznih carina kako je utvrđeno u Prilogu VII. Provedbenoj Uredbi (EU) 2017/892 za niz proizvoda počinje 1. siječnja, ova bi se Uredba trebala početi primjenjivati od 1. siječnja 2019. i stoga bi trebala stupiti na snagu što je prije moguće,

               DONIJELA JE OVU UREDBU:

            Članak 1.
            Granični obujam iz članka 182. stavka 1. prvog podstavka točke (b) Uredbe (EU) br. 1308/2013 za proizvode navedene u Prilogu VII. Provedbenoj uredbi (EU) 2017/892 za godine 2019. i 2020. naveden je u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.
            Primjenjuje se od 1. siječnja 2019.
            Istječe 30. lipnja 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 671.

            (2)  Provedbena uredba Komisije (EU) 2017/892 оd 13. ožujka 2017. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u sektoru voća i povrća te prerađevina voća i povrća (SL L 138, 25.5.2017., str. 57.).

            PRILOG

               Granični obujam za proizvode i razdoblja utvrđene u Prilogu VII. Provedbenoj uredbi (EU) 2017/892 za potrebe moguće primjene dodatnih uvoznih carina

            Neovisno o pravilima tumačenja kombinirane nomenklature smatra se da opis robe ima samo indikativnu vrijednost. Za potrebe ovog Priloga područje primjene dodatnih uvoznih carina određuje se područjem primjene oznaka KN koje su vrijedile u trenutku donošenja ove Uredbe.

                        Redni broj

                        Oznaka KN

                        Opis proizvoda

                        Razdoblje primjene

                        Granični obujam (u tonama)

                        2019.

                        2020.

                        78.0020

                        0702 00 00

                        Rajčice

                        Od 1. lipnja do 30. rujna

                        326 943

                        78.0015

                        Od 1. listopada

                        do 31. svibnja

                        811 333

                        78.0065

                        0707 00 05

                        Krastavci

                        Od 1. svibnja do 31. listopada

                        76 688

                        78.0075

                        Od 1. studenoga

                        do 30. travnja

                        46 494

                        78.0085

                        0709 91 00

                        Artičoke

                        Od 1. studenoga

                        do 30. lipnja

                        55 581

                        78.0100

                        0709 93 10

                        Tikvice

                        Od 1. siječnja do 31. prosinca

                        60 635

                        78.0110

                        0805 10 22
                        0805 10 24
                        0805 10 28

                        Naranče

                        Od 1. prosinca

                        do 31. svibnja

                        678 007

                        78.0120

                        0805 22 00

                        Klementine

                        Od 1. studenoga

                        do kraja veljače

                        100 326

                        78.0130

                        0805 21
                        0805 29 00

                        Mandarine (uključujući tangerine i satsume); wilkings i slični križanci agruma

                        Od 1. studenoga

                        do kraja veljače

                        164 563

                        78.0160

                        0805 50 10

                        Limun

                        Od 1. siječnja do 31. svibnja

                        36 456

                        78.0155

                        Od 1. lipnja do 31. prosinca

                        340 396

                        78.0170

                        0806 10 10

                        Stolno grožđe

                        Od 16. srpnja do 16. studenoga

                        83 264

                        78.0175

                        0808 10 80

                        Jabuke

                        Od 1. siječnja do 31. kolovoza

                        399 660

                        78.0180

                        Od 1. rujna do 31. prosinca

                        48 524

                        78.0220

                        0808 30 90

                        Kruške

                        Od 1. siječnja do 30. travnja

                        144 570

                        78.0235

                        Od 1. srpnja do 31. prosinca

                        28 470

                        78.0250

                        0809 10 00

                        Marelice

                        Od 1. lipnja do 31. srpnja

                        114 722

                        78.0265

                        0809 29 00

                        Trešnje, osim višanja

                        Od 16. svibnja do 15. kolovoza

                        36 289

                        78.0270

                        0809 30

                        Breskve, uključujući nektarine

                        Od 16. lipnja do 30. rujna

                        303 691

                        78.0280

                        0809 40 05

                        Šljive

                        Od 16. lipnja do 30. rujna

                        28 092


title: Provedbena uredba Komisije (EU) 2018/1799 оd 21. studenoga 2018. o utvrđivanju privremene izravne statističke mjere za diseminaciju odabranih obilježja popisa stanovništva i stanova 2021. geokodiranih na mreži veličine ćelija 1 km2 (Tekst značajan za EGP.)

text:
                  22.11.2018

                  HR

                  Službeni list Europske unije

                  L 296/19

         PROVEDBENA UREDBA KOMISIJE (EU) 2018/1799
         оd 21. studenoga 2018.
         o utvrđivanju privremene izravne statističke mjere za diseminaciju odabranih obilježja popisa stanovništva i stanova 2021. geokodiranih na mreži veličine ćelija 1 km2

         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 223/2009 Europskog parlamenta i Vijeća od 11. ožujka 2009. o europskoj statistici i stavljanju izvan snage Uredbe (EZ, Euratom) br. 1101/2008 Europskog parlamenta i Vijeća o dostavi povjerljivih statističkih podataka Statističkom uredu Europskih zajednica, Uredbe Vijeća (EZ) br. 322/97 o statistici Zajednice i Odluke Vijeća 89/382/EEZ, Euratom o osnivanju Odbora za statistički program Europskih zajednica (1), a posebno njezin članak 14. stavak 2.,
         budući da:

                     (1)

                     Diseminacija usklađenih obilježja popisa stanovništva na razini Unije na mreži nepromjenjive površine, konkretnije na mreži veličine ćelija 1 km2, ključan je rezultat europske statistike za buduće donošenje politika i strategija u pogledu popisa stanovništva u državama članicama.

                     (2)

                     U skladu s člankom 14. stavkom 1. točkom (b) Uredbe (EZ) br. 223/2009 Komisija u specifičnim i propisno opravdanim slučajevima radi zadovoljavanja neočekivanih potreba može odlučiti o privremenoj izravnoj statističkoj mjeri koja mora ispunjavati uvjete utvrđene u članku 14. stavku 2. te uredbe.

                     (3)

                     Tom privremenom izravnom statističkom mjerom trebalo bi se predvidjeti prikupljanje podataka za jednu referentnu godinu. Sve države članice trebale bi moći proizvesti univarijatne podatke iz popisa stanovništva geokodirane na mreži veličine ćelija 1 km2 na referentni datum za popis stanovništva i stanova 2021., a Unija bi trebala osigurati financijske doprinose nacionalnim statističkim uredima i drugim nacionalnim tijelima za pokrivanje njihovih dodatnih troškova. Ta je mjera potkrijepljena analizom isplativosti i procjenom ukupnih dodatnih troškova izrade koje je pokrila Komisija.

                     (4)

                     Opravdana je zajedničkom potrebom da u cijeloj Uniji postoje pouzdane, točne i usporedive informacije o rasprostranjenosti stanovništva sa zadovoljavajućom prostornom rezolucijom, utemeljene na usklađenim zahtjevima za izlazne podatke i osobito namijenjene paneuropskom donošenju regionalnih politika.

                     (5)

                     Dostupne su usklađene, prostorno raščlanjene demografske informacije diljem Unije, a cilj je diseminacija jednog skupa podataka po državi članici koji sadržava odabrana obilježja popisa stanovništva i stanova 2021. geokodirana na mreži veličine ćelija 1 km2. Davatelji podataka neće biti dodatno opterećeni jer će se sve potrebne informacije dobiti iz podataka popisa stanovništva 2021.

                     (6)

                     Konkretnije, kako bi se dobili usporedivi usklađeni izlazni podaci u cijeloj Uniji, potrebno je na razini Unije odrediti mrežu nepromjenjive površine koja sadržava ćelije od 1 km2. Osim toga, potrebno je utvrditi specifična obilježja i njihova raščlanjivanja te detaljni program za diseminaciju na toj mreži veličine ćelija 1 km2. Konačno, treba odrediti potrebne prostorne i statističke metapodatke za takav skup podataka.

                     (7)

                     Direktivom 2007/2/EZ Europskog parlamenta i Vijeća (2) i povezanim provedbenim uredbama Komisije utvrđuju se potrebni metapodaci (3), format podataka (4) i mrežne usluge (5) za diseminaciju prostornih podataka. Konkretnije, točka 1. iz Priloga III. primjenjuje se na moguće sustave statističkih mreža za diseminaciju prostornih podataka i, u skladu s točkom 10. iz Priloga III., primjenjiva je na skupove prostornih podataka u okviru teme „Rasprostranjenost stanovništva – demografija”.

                     (8)

                     Uredbom (EZ) br. 763/2008 Europskog parlamenta i Vijeća (6) i povezanim provedbenim uredbama Komisije utvrđena su zajednička pravila za slanje podataka iz popisa stanovništva 2021., konkretnije referentna godina i potrebni metapodaci (7), tehničke specifikacije obilježja popisa stanovništva i njihovih raščlanjivanja (8) te tehnički format (9).

                     (9)

                     Države članice trebale bi dostaviti svoje potvrđene podatke i metapodatke u elektroničkom obliku, u odgovarajućem tehničkom formatu koji određuje Komisija. Inicijativu razmjene statističkih podataka i metapodataka (SDMX) o statističkim i tehničkim standardima za razmjenu i dijeljenje podataka i metapodataka, na kojoj se temelji projekt Census Hub, pokrenuli su Banka za međunarodne namire, Europska središnja banka, Komisija (Eurostat), Međunarodni monetarni fond, Organizacija za ekonomsku suradnju i razvoj (OECD), Ujedinjeni narodi i Svjetska banka. SDMX i Census Hub osiguravaju statističke i tehničke standarde te standarde prijenosa za razmjenu službenih statističkih podataka. Stoga je potrebno uvesti tehnički format u skladu s tim standardima.

                     (10)

                     Komisija (Eurostat) je bila domaćin projekta o „Usklađenoj zaštiti podataka iz popisa stanovništva u Europskom statističkom sustavu (ESS)”, iz kojeg su proizašle dobre prakse i provedbene smjernice za usklađenu zaštitu od otkrivanja podataka iz mreže veličine ćelija 1 km2.

                     (11)

                     Mjere predviđene ovom Uredbom u skladu su s mišljenjem Odbora za europski statistički sustav,

               DONIJELA JE OVU UREDBU:

            Članak 1.
            Predmet
            Utvrđuje se privremena izravna statistička mjera za razvoj, izradu i diseminaciju odabranih obilježja popisa stanovništva i stanova 2021. geokodiranih u mreži veličine ćelija 1 km2 („podaci iz mreže veličine ćelija 1 km2”).
            U tu svrhu određuje se jedinstvena, usklađena i nepromjenjiva geoprostorna referentna mreža za Europu koja se sastoji od ćelija površine 1 km2. Utvrđuju se i specifična obilježja i njihova raščlanjivanja te detaljni program i metapodaci za diseminaciju podataka iz popisa stanovništva i stanova 2021. geokodiranih na referentnoj mreži veličine ćelija 1 km2.

            Članak 2.
            Definicije
            Za potrebe ove Uredbe primjenjuju se definicije iz članka 2. Uredbe (EZ) br. 763/2008.
            Primjenjuju se i sljedeće definicije:

                        (1)

                        „mreža”, „mrežna ćelija” i „mrežna točka” znači mreža, mrežna ćelija i mrežna točka kako su definirani u Prilogu II. (2.1.) Uredbe (EU) br. 1089/2010;

                        (2)

                        „ukupno stanovništvo” znači sve osobe u mrežnoj ćeliji čije se uobičajeno boravište nalazi u toj mrežnoj ćeliji;

                        (3)

                        „element podataka” znači jedno mjerenje koje se nalazi u tablici definiranoj u Prilogu II. ovoj Uredbi;

                        (4)

                        „vrijednost podataka” znači informacije koje se dobivaju na temelju elementa podataka. Vrijednost podataka može biti „brojčana vrijednost” ili „posebna vrijednost”;

                        (5)

                        „brojčana vrijednost” znači cijeli broj jednak ili veći od „0” na temelju kojeg se dobivaju statističke informacije o opažanju tog elementa podataka;

                        (6)

                        „validirani podaci” znači podaci koje su države članice provjerile prema dogovorenim pravilima o validiranju;

                        (7)

                        „opažena vrijednost” znači brojčana vrijednost koja predstavlja opaženu ili pripisanu informaciju prema saznanjima na temelju svih dostupnih informacija iz popisa stanovništva 2021., osobito prije primjene bilo kojih mjera kontrole otkrivanja statističkih podataka;

                        (8)

                        „povjerljiva vrijednost” znači brojčana vrijednost koja se ne smije otkriti kako bi se zaštitila statistička povjerljivost podataka u skladu sa zaštitnim mjerama država članica protiv otkrivanja statističkih podataka;

                        (9)

                        „posebna vrijednost” znači simbol koji se prenosi u okviru elementa podataka umjesto brojčane vrijednosti;

                        (10)

                        „oznaka” znači šifra koja se može pridružiti određenom elementu podataka kako bi se opisala specifična značajka njegove vrijednosti podataka.

            Članak 3.
            Tehničke specifikacije referentne mreže veličine ćelija 1 km2

               1.   U skladu s odjeljkom 1.5. Priloga IV. Uredbi (EU) br. 1089/2010, statistička referentna mreža veličine ćelija 1 km2 za paneuropsku uporabu jest mreža jednake površine „Grid_ETRS89-LAEA1000”. Prostorni opseg referentne mreže u koordinatnom sustavu određenom za tu mrežu u odjeljku 2.2.1. Priloga II. istoj Uredbi ograničen je na vrijednosti pomaka prema istoku od 900 000 do 7 400 000 metara i vrijednosti pomaka prema sjeveru od 900 000 do 5 500 000 metara za potrebe ove Uredbe.

               2.   U skladu s odjeljkom 1.4.1.1. Priloga IV. istoj Uredbi, svaka pojedinačna mrežna ćelija referentne mreže veličine ćelija 1 km2 ima jedinstvenu identifikacijsku šifru mrežne ćelije koja se sastoji od znakova „CRS3035RES1000mN”. Nakon toga slijedi vrijednost pomaka prema sjeveru u metrima mrežne točke u donjem lijevom kutu mrežne ćelije, zatim slovo „E” i vrijednost pomaka prema istoku u metrima mrežne točke u donjem lijevom kutu mrežne ćelije.

               3.   Šifra države članice koja dostavlja podatke kako je definirana u Međuinstitucijskom stilskom priručniku koji je objavio Ured za publikacije Europske unije, nakon čega slijedi znak „_”, dodaje se na početak šifre svake mrežne ćelije koje dostavlja ta država članica.

            Članak 4.
            Tehničke specifikacije obilježja podataka iz mreže veličine ćelija 1 km2 i njihova raščlanjivanja
            Primjenjuju se tehničke specifikacije obilježja utvrđene u Prilogu Uredbi (EU) 2017/543 za podatke iz popisa stanovništva 2021. Raščlanjivanja obilježja za potrebe ove Uredbe navedena su u Prilogu I. ovoj Uredbi.

            Članak 5.
            Program podataka iz mreže veličine ćelija 1 km2

               1.   Program podataka iz mreže veličine ćelija 1 km2 koji svaka država članica dostavlja Komisiji (Eurostatu) za referentnu godinu 2021. naveden je u Prilogu II.

               2.   Države članice zamjenjuju sve povjerljive vrijednosti posebnom vrijednošću „nije dostupno”.

            Članak 6.
            Usklađivanje izlaznih podataka

               1.   Kako bi se omogućila usporedivost na razini Unije, usklađuju se vrijednosti izlaznih podataka za diseminaciju. Radi toga se prednost daje brojčanim umjesto posebnim vrijednostima, u mjeri u kojoj je to moguće.

               2.   Kako bi se jamčila dovoljna točnost i pouzdanost informacija o prostornoj rasprostranjenosti ukupnog stanovništva, države članice pridržavaju se sljedećih zahtjeva:

                           (a)

                           elementi podataka o ukupnom stanovništvu ne bilježe se kao povjerljivi;

                           (b)

                           elementi podataka o ukupnom stanovništvu s opaženom vrijednošću različitom od „0” označuju se oznakom „naseljeno”; i

                           (c)

                           elementi podataka o ukupnom stanovništvu s opaženom vrijednošću „0” ne označuju se oznakom „naseljeno”.

            Članak 7.
            Metapodaci
            Države članice dostavljaju Komisiji (Eurostatu) metapodatke za podatke iz mreže veličine ćelija 1 km2 u skladu s Prilogom III.

            Članak 8.
            Referentni datum
            Referentni datum za podatke iz mreže veličine ćelija 1 km2 koje dostavlja svaka država članica istovjetan je referentnom datumu koji je ta država članica navela u skladu s člankom 3. Uredbe (EU) 2017/712.

            Članak 9.
            Datum slanja podataka i metapodataka

               1.   Države članice dostavljaju Komisiji (Eurostatu) potvrđene i agregirane podatke te metapodatke o ukupnom stanovništvu do 31. prosinca 2022.

               2.   Ne dovodeći u pitanje stavak 1. države članice dostavljaju Komisiji (Eurostatu) potvrđene i agregirane podatke te metapodatke do 31. ožujka 2024.

            Članak 10.
            Tehnički format za slanje podataka i metapodataka
            Tehnički format za slanje podataka i metapodataka jest format SDMX koji se upotrebljava u projektu Census Hub. Države članice šalju tražene podatke i metapodatke u skladu s definicijama strukture podataka i povezanim tehničkim specifikacijama koje utvrđuje Komisija (Eurostat). One čuvaju tražene podatke i metapodatke do 31. prosinca 2034. za svako kasnije slanje na zahtjev Komisije (Eurostata).

            Članak 11.
            Zahtjevi kvalitete

               1.   Države članice osiguravaju kvalitetu dostavljenih podataka.

               2.   Za potrebe ove Uredbe, na podatke koji se šalju primjenjuju se kriteriji kvalitete iz članka 12. stavka 1. Uredbe (EZ) br. 223/2009.

               3.   Na zahtjev Komisije (Eurostata) države članice dostavljaju dodatne informacije potrebne za ocjenu kvalitete statističkih informacija.

            Članak 12.
            Diseminacija

               1.   Komisija (Eurostat) diseminira skupove podataka iz mreže veličine ćelija 1 km2 navedene u članku 5. te povezane metapodatke navedene u članku 7.

               2.   Za potrebe ove Uredbe, program podataka i metapodataka iz mreže veličine ćelija 1 km2 koje države članice moraju dostaviti i koje diseminira Eurostat odgovara podacima koje države članice diseminiraju na nacionalnoj razini u skladu s Direktivom 2007/2/EZ te njezinim provedbenim uredbama (EZ) br. 1205/2008, (EZ) br. 976/2009 i (EU) br. 1089/2010.

            Članak 13.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 87, 31.3.2009., str. 164.

            (2)  Direktiva 2007/2/EZ Europskog parlamenta i Vijeća od 14. ožujka 2007. o uspostavljanju infrastrukture za prostorne informacije u Europskoj zajednici (INSPIRE) (SL L 108, 25.4.2007., str. 1.).

            (3)  Uredba Komisije (EZ) br. 1205/2008 od 3. prosinca 2008. o provedbi Direktive 2007/2/EZ Europskog parlamenta i Vijeća o metapodacima (SL L 326, 4.12.2008., str. 12.).

            (4)  Uredba Komisije (EU) br. 1089/2010 od 23. studenoga 2010. o provedbi Direktive 2007/2/EZ Europskog parlamenta i Vijeća o međuoperativnosti skupova prostornih podataka i usluga u vezi s prostornim podacima (SL L 323, 8.12.2010., str. 11.).

            (5)  Uredba Komisije (EZ) br. 976/2009 od 19. listopada 2009. o provedbi Direktive 2007/2/EZ Europskog parlamenta i Vijeća u vezi s mrežnim uslugama (SL L 274, 20.10.2009., str. 9.).

            (6)  Uredba (EZ) br. 763/2008 Europskog parlamenta i Vijeća od 9. srpnja 2008 o popisu stanovništva i stanova (SL L 218, 13.8.2008., str. 14.).

            (7)  Uredba Komisije (EU) 2017/712 оd 20. travnja 2017. o utvrđivanju referentne godine i usvajanju programa statističkih podataka i metapodataka za popis stanovništva i stanova predviđenih Uredbom (EZ) br. 763/2008 Europskog parlamenta i Vijeća (SL L 105, 21.4.2017., str. 1.).

            (8)  Provedbena uredba Komisije (EU) 2017/543 оd 22. ožujka 2017. o utvrđivanju pravila za primjenu Uredbe (EZ) br. 763/2008 Europskog parlamenta i Vijeća o popisu stanovništva i stanova u pogledu tehničkih specifikacija obilježja i njihovih raščlanjivanja (SL L 78, 23.3.2017., str. 13.).

            (9)  Provedbena uredba Komisije (EU) 2017/881 оd 23. svibnja 2017. o provedbi Uredbe (EZ) br. 763/2008 Europskog parlamenta i Vijeća o popisu stanovništva i stanova u pogledu načina i strukture izvješća o kvaliteti i tehničkog formata za slanje podataka te o izmjeni Uredbe (EU) br. 1151/2010 (SL L 135, 24.5.2017., str. 6.).

            PRILOG I.

               Tehničke specifikacije raščlanjivanja obilježja iz popisa stanovništva navedenih u članku 4.

            Za potrebe ove Uredbe tehničke specifikacije raščlanjivanja obilježja iz popisa stanovništva utvrđenih u Prilogu Uredbi (EU) 2017/543 dostavljaju se kako slijedi:

                        —

                        Svako obilježje odabrano za diseminaciju na referentnoj mreži veličine ćelija 1 km2 navodi se sa svojim naslovom iz Priloga Uredbi (EU) 2017/543.

                        —

                        Primjenjuju se tehničke specifikacije utvrđene u Prilogu Uredbi (EU) 2017/543 koje se općenito odnose na to obilježje.

                        —

                        Nakon toga je navedeno raščlanjivanje za to obilježje.

                        —

                        Sva su raščlanjivanja namijenjena raščlanjivanju svih ukupnih iznosa ili međuiznosa koji se odnose na osobe.

               Obilježje: Uobičajeno boravište

            Kategorije raščlanjivanja ovog obilježja koje država članica bilježi sve su ćelije referentne mreže veličine ćelija 1 km2 navedene u članku 3. stavku 1. čija površina obuhvaća dio državnog područja te države članice, dopunjena jednom virtualnom mrežnom ćelijom po državi članici kako bi se u obzir uzele osobe koje nisu svrstane.

                        Geografsko područje koje se temelji na referentnoj mreži veličine ćelija 1 km2
                            (1)

                        GEO.G.

                        x.

                        Sve mrežne ćelije koje djelomično ili potpuno pripadaju državnom području države članice

                        x.

                        y.

                        Jedna virtualna mrežna ćelija po državi članici

                        y.

                  Ako je uobičajeno boravište osobe nepoznato unutar državnog područja izvještajne države članice obuhvaćenog referentnom mrežom, za smještanje te osobe u određenu mrežnu ćeliju mogu se upotrijebiti dodatne znanstveno utemeljene, pravilno dokumentirane i javno dostupne metode statističke procjene. Osobe koje nisu smještene ni u jednu ćeliju referentne mreže smještavaju se u virtualnu mrežnu ćeliju GEO.G.y. te države članice.

               Obilježje: Spol

            Raščlanjivanje SEX. navedeno u Prilogu Uredbi (EU) 2017/543 za ovo obilježje primjenjuje se za potrebe ove Uredbe.

               Obilježje: Dob

            Bilježe se sljedeće kategorije raščlanjivanja:

                        Dob

                        AGE.G.

                        1.

                        Mlađi od 15 godina

                        1.

                        2.

                        15 do 64 godine

                        2.

                        3.

                        65 godina i više

                        3.

                  Kako je navedeno u Prilogu Uredbi (EU) 2017/543 bilježi se dob u navršenim godinama života dosegnuta na referentni datum.

               Obilježje: Sadašnji status aktivnosti (broj zaposlenih osoba)

            Bilježi se sljedeća kategorija raščlanjivanja uključena u raščlanjivanje CAS.L. navedeno u Uredbi (EU) 2017/543:

                        Sadašnji status aktivnosti

                        CAS.L.

                        1.

                        Zaposlene osobe

                        1.1.

                  Specifikacija „zaposlenih” osoba u Prilogu Uredbi (EU) 2017/543 primjenjuje se na ovu kategoriju.

               Obilježje: Država/mjesto rođenja

            Bilježe se sljedeće kategorije raščlanjivanja uključene u raščlanjivanje POB.L. navedeno u Uredbi (EU) 2017/543:

                        Država/mjesto rođenja

                        POB.L.

                        1.

                        Mjesto rođenja je u izvještajnoj državi

                        1.

                        2.

                        Mjesto rođenja je u drugoj državi članici EU-a

                        2.1.

                        3.

                        Mjesto rođenja je drugdje

                        2.2.

               Obilježje: Uobičajeno boravište godinu dana prije popisa

            Bilježe se sljedeće kategorije raščlanjivanja uključene u raščlanjivanje ROY. navedeno u Uredbi (EU) 2017/543:

                        Uobičajeno boravište godinu dana prije popisa

                        ROY.

                        1.

                        Nepromijenjeno uobičajeno boravište

                        1.

                        2.

                        Preseljenje unutar izvještajne države

                        2.1.

                        3.

                        Preseljenje iz države izvan izvještajne države

                        2.2.

                  Preseljenje unutar iste mrežne ćelije bilježi se kao „Preseljenje unutar izvještajne države” (ROY.2.1.) ili kao „Preseljenje iz države izvan izvještajne države” (ROY.2.2.) kako je prikladno.

               (1)  Šifre „x.” su identifikacijske šifre mrežne ćelije kako je navedeno u članku 3. Šifra „y” sastoji se od niza znakova „unallocated” kojem je na početku dodana šifra izvještajne države članice kako je navedeno u članku 3. stavku 3.

            PRILOG II.

               Program statističkih podataka iz popisa stanovništva geokodiranih na referentnoj mreži veličine ćelija 1 km2 iz članka 5.

            Program podataka iz mreže veličine ćelija 1 km2 koji treba dostaviti za referentnu godinu 2021. sastoji se od dvodimenzionalne tablice kojom se unakrsno tabelira skup mrežnih ćelija GEO.G. definiran u Prilogu I. sa sljedećim odabirom kategorija iz raščlanjivanja obilježja popisa stanovništva navedenih u Prilogu I.:

                        Kategorije obilježja popisa stanovništva koje treba raščlaniti na referentnoj mreži veličine ćelija 1 km2

                        STAT.G.

                        0.

                        SEX.0.: Ukupno stanovništvo

                        0.

                        1.

                        SEX.1.: Muško

                        1.

                        2.

                        SEX.2.: Žensko

                        2.

                        3.

                        AGE.G.1.: Mlađi od 15 godina

                        3.

                        4.

                        AGE.G.2.: 15 do 64 godine

                        4.

                        5.

                        AGE.G.3.: 65 godina i više

                        5.

                        6.

                        CAS.L.1.1.: Zaposlene osobe (1)

                        6.

                        7.

                        POB.L.1.: Mjesto rođenja je u izvještajnoj državi

                        7.

                        8.

                        POB.L.2.1.: Mjesto rođenja je u drugoj državi članici EU-a

                        8.

                        9.

                        POB.L.2.2.: Mjesto rođenja je drugdje

                        9.

                        10.

                        ROY.1.: Nepromijenjeno uobičajeno boravište godinu dana prije popisa

                        10.

                        11.

                        ROY.2.1.: Uobičajeno boravište godinu dana prije popisa: preseljenje unutar izvještajne države

                        11.

                        12.

                        ROY.2.2.: Uobičajeno boravište godinu dana prije popisa: preseljenje iz države izvan izvještajne države

                        12.

               (1)  Podaci u kategoriji „zaposlene osobe” dostavljaju se u mjeri u kojoj je to moguće, podložno raspoloživosti u državi članici koja dostavlja podatke.

            PRILOG III.

               Metapodaci potrebni za podatke iz mreže veličine ćelija 1 km2 iz članka 7.

               Metapodaci o elementima podataka

                        1.

                        Države članice prema potrebi dodaju sljedeće oznake elementu podataka:

                                    (a)

                                    „okvirno”;

                                    (b)

                                    „naseljeno”;

                                    (c)

                                    „revidirano”;

                                    (d)

                                    „vidjeti priložene podatke”;

                                    (e)

                                    „povjerljivo” (1).

                        2.

                        Oznaka „okvirno” upotrebljava se samo za vrijednosti podataka o „ukupnom stanovništvu” koje se bilježe na temelju članka 9. stavka 1. i koje države članice ne smatraju konačnim podacima u trenutku bilježenja.

                        3.

                        Oznaka „naseljeno” primjenjuje se samo na elemente podataka o „ukupnom stanovništvu” na temelju odredaba navedenih u članku 6. stavku 2.

                        4.

                        Za svaku vrijednost podataka na koju se primjenjuje najmanje jedna od oznaka „revidirano” ili „vidjeti priložene podatke” dostavlja se objašnjenje.

                        5.

                        Svaki element podataka čija je povjerljiva vrijednost zamijenjena posebnom vrijednošću „nije dostupno” označava se oznakom „povjerljivo”.

               Metapodaci o obilježjima

            Uz metapodatke o obilježjima dostavljene Komisiji (Eurostatu) na temelju članka 6. Uredbe (EU) 2017/712, države članice dostavljaju metapodatke o svakom obilježju uključenom u Prilogu I. uz informacije o upotrijebljenim izvorima podataka i metodologiji kako bi se dobile vrijednosti podataka za to obilježje na referentnoj mreži veličine ćelija 1 km2. Metapodaci konkretno sadržavaju:

                        —

                        informacije o pouzdanosti i točnosti zabilježenih vrijednosti podataka;

                        —

                        opis svih upotrijebljenih metodologija za procjenu vrijednosti podataka u referentnoj mreži veličine ćelija 1 km2, uključujući pouzdanost i točnost vrijednosti podataka koje iz toga proizlaze;

                        —

                        opis svih upotrijebljenih metodologija za smještanje osoba u posebne mrežne ćelije u okviru obilježja „uobičajeno boravište”, uključujući informacije o značajkama osoba u kategoriji GEO.G.y.

               Referentni metapodaci

            Informacije i struktura metapodataka utvrđene u Prilogu Uredbi (EU) 2017/881 dopunjuju se za potrebe ove Uredbe sljedećim točkama koje posebno upućuju na podatke iz mreže veličine ćelija 1 km2:

                        —

                        Točka 3.3. „Obrada i ocjenjivanje” dopunjuje se dodatnom podtočkom 3.3.3. „Dodatne informacije o generičkoj metodologiji (koja nije povezana s obilježjem) primijenjenoj radi izrade skupa podataka iz mreže veličine ćelija 1 km2”.

                        —

                        Točka 3.4. „Diseminacija” se dopunjuje posebnim informacijama o mjerama kontrole otkrivanja statističkih podataka povezanima sa skupom podataka iz mreže veličine ćelija 1 km2. Države članice dostavljaju Komisiji (Eurostatu) informacije o mjerama povezanima s usklađenom zaštitom podataka iz mreže veličine ćelija 1 km2, osobito ako su upotrijebile dobru praksu i provedbene smjernice ESS-a za usklađenu zaštitu podataka iz mreže veličine ćelija 1 km2.

                        —

                        Točka 4.2. „Pravodobnost i točnost” dopunjuje se posebnim kalendarskim datumima slanja i mogućih revizija za podatke i metapodatke iz mreže veličine ćelija 1 km2.

                        —

                        Točka 4. „Ocjena kvalitete podataka” dopunjuje se dodatnom podtočkom 4.7. „Geografske informacije – kvaliteta podataka” koja obuhvaća načela geografske kvalitete, osobito teritorijalnu pokrivenost i usporedivost, točnost položaja te vremensku usklađenost i cjelovitost geografskih podataka upotrijebljenih za geokodiranje.

               (1)  Ova oznaka ne primjenjuje se na elemente podataka o ukupnom stanovništvu, kako je utvrđeno u članku 6. stavku 2. točki (a).


title: Provedbena uredba Komisije (EU) 2019/23 оd 7. siječnja 2019. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  8.1.2019

                  HR

                  Službeni list Europske unije

                  L 5/1

         PROVEDBENA UREDBA KOMISIJE (EU) 2019/23
         оd 7. siječnja 2019.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 27. prosinca 2018. izbrisati jedan unos s popisa osoba ili subjekata na koje se treba primjenjivati zamrzavanje sredstava i ekonomskih izvora.

                     (3)

                     Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. siječnja 2019.

                  Za Komisiju,

                  u ime predsjednika,

                  voditeljica Službe za instrumente vanjske politike

            (1)  SL L 169, 8.7.2003., str. 6.

            PRILOG
            U Prilogu III. Uredbi (EZ) br. 1210/2003 briše se sljedeći unos:

                           „106.

                           RAYON STATE ESTABLISHMENT (alias RAYON STATE COMPANY). Adresa: P.O. Box 11230, Hindiya, Babylon, Irak.”


title: Provedbena uredba Komisije (EU) 2019/109 оd 24. siječnja 2019. o odobravanju proširenja uporabe ulja od mikroalge Schizochytrium sp. kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP.)

text:
                  25.1.2019

                  HR

                  Službeni list Europske unije

                  L 23/7

         PROVEDBENA UREDBA KOMISIJE (EU) 2019/109
         оd 24. siječnja 2019.
         o odobravanju proširenja uporabe ulja od mikroalge Schizochytrium sp. kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije može stavljati na tržište u Uniji.

                     (2)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2) o utvrđivanju Unijina popisa odobrene nove hrane.

                     (3)

                     U skladu s člankom 12. Uredbe (EU) 2015/2283 Komisija odlučuje o odobravanju i stavljanju nove hrane na tržište Unije te ažuriranju popisa Unije.

                     (4)

                     Provedbenom odlukom Komisije 2014/463/EU (3) odobreno je, u skladu s Uredbom (EZ) br. 258/97 Europskog parlamenta i Vijeća (4), stavljanje na tržište ulja dobivenog iz mikroalge Schizochytrium sp. kao nove hrane za uporabu u brojnim vrstama hrane.

                     (5)

                     Provedbenom uredbom Komisije (EU) 2018/1032 (5) odobrenje za uporabu ulja dobivenog iz mikroalge Schizochytrium sp. (T18) kao nove hrane u skladu s Uredbom (EU) 2015/2283 prošireno je na kašice od voća i povrća.

                     (6)

                     Društvo DSM Nutritional Products Europe podnijelo je 10. rujna 2018. zahtjev Komisiji za izmjenu uvjeta uporabe nove hrane „ulje od mikroalge Schizochytrium sp.” u smislu članka 10. stavka 1. Uredbe (EU) 2015/2283. Zahtjevom se tražilo proširenje uporabe ulja od mikroalge Schizochytrium sp. na kašice od voća i povrća.

                     (7)

                     Predloženim proširenjem uporabe nove hrane ne mijenjaju se razmatranja u pogledu sigurnosti na kojima se temeljilo odobrenje za uporabu ulja dobivenog iz mikroalge Schizochytrium sp. (T18) na temelju Provedbene uredbe (EU) 2018/1032 te isto tako nema razloga za zabrinutost. Uzimajući u obzir navedeno, predloženo proširenje uporabe u skladu je s člankom 12. stavkom 1. Uredbe (EU) 2015/2283.

                     (8)

                     Komisija nije zatražila mišljenje Europske agencije za sigurnost hrane u skladu s člankom 10. stavkom 3. Uredbe (EU) 2015/2283 jer nije vjerojatno da bi proširenje uporabe ulja od mikroalge Schizochytrium sp. i daljnje ažuriranje popisa Unije moglo utjecati na zdravlje ljudi.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               1.   Unos na Unijin popis odobrene nove hrane kako je utvrđen Provedbenom uredbom (EU) 2017/2470 koji se odnosi na tvar „ulje od mikroalge Schizochytrium sp.” mijenja se kako je navedeno u Prilogu ovoj Uredbi.

               2.   Unos na Unijin popis iz prvog stavka uključuje uvjete uporabe i zahtjeve za označivanje utvrđene u Prilogu ovoj Uredbi.

            Članak 2.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (3)  Provedbena odluka Komisije 2014/463/EU od 14. srpnja 2014. o odobravanju stavljanja na tržište ulja dobivenog iz mikroalge Schizochytrium sp. kao novog sastojka hrane u skladu s Uredbom (EZ) br. 258/97 Europskog parlamenta i Vijeća i stavljanju izvan snage odluka 2003/427/EZ i 2009/778/EZ (SL L 209, 16.7.2014., str. 55.).

            (4)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

            (5)  Provedbena uredba Komisije (EU) 2018/1032 оd 20. srpnja 2018. o odobravanju proširenja upotrebe ulja dobivenog iz mikroalgi Schizochytrium sp. kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 185, 23.7.2018., str. 9.).

            PRILOG
            Unos za „Ulje od mikroalge Schizochytrium sp.” u tablici 1. (Odobrena nova hrana) Priloga Provedbenoj uredbi (EU) 2017/2470 zamjenjuje se sljedećim:

                           Odobrena nova hrana

                           Uvjeti pod kojima se nova hrana može upotrebljavati

                           Dodatni posebni zahtjevi za označivanje proizvoda

                           Ostali zahtjevi

                           „Ulje od mikroalge

                                 Schizochytrium

                              sp.

                              Određena kategorija hrane

                              Najveće dopuštene količine DHK-a

                           Pri označivanju hrane koja sadržava novu hranu navodi se ‚Ulje dobiveno iz mikroalge Schizochytrium sp.’”

                           Mliječni proizvodi, osim mliječnih napitaka

                           200 mg/100 g ili za sireve 600 mg/100 g

                           Mliječni analozi, osim napitaka

                           200 mg/100 g ili za analoge sireva 600 mg/100 g

                           Mazive masti i preljevi

                           600 mg/100 g

                           Žitarice za doručak

                           500 mg/100 g

                           Dodaci prehrani u smislu Direktive 2002/46/EZ

                           250 mg DHK dnevno za opću populaciju

                           450 mg DHK dnevno za trudnice i dojilje

                           Zamjena za cjelodnevnu prehranu pri redukcijskoj dijeti u smislu Uredbe (EU) br. 609/2013 i zamjene za jedan ili više obroka pri redukcijskoj dijeti

                           250 mg po obroku

                           Mliječni napitci i slični proizvodi namijenjeni maloj djeci

                           200 mg/100 g

                           Prerađena hrana na bazi žitarica i dječja hrana namijenjena dojenčadi i maloj djeci u smislu Uredbe (EU) br. 609/2013

                           Hrana namijenjena osobama s povećanom tjelesnom aktivnošću, posebno sportašima

                           Hrana pri čijem se označivanju navodi izjava o odsutnosti ili smanjenoj prisutnosti glutena u skladu sa zahtjevima iz Provedbene uredbe Komisije (EU) br. 828/2014

                           Hrana za posebne medicinske potrebe u smislu Uredbe (EU) br. 609/2013

                           U skladu s posebnim prehrambenim potrebama osoba kojima su proizvodi namijenjeni

                           Pekarski proizvodi (kruh, pecivo i slatki keksi)

                           200 mg/100 g

                           Žitne pločice

                           500 mg/100 g

                           Masti za kuhanje

                           360 mg/100 g

                           Bezalkoholna pića (uključujući mliječne analoge i mliječne napitke)

                           80 mg/100 ml

                           Kašice od voća/povrća

                           100 mg/100 g


title: Provedbena uredba Komisije (EU) 2019/431 оd 18. ožujka 2019. o 296. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  19.3.2019

                  HR

                  Službeni list Europske unije

                  L 75/68

         PROVEDBENA UREDBA KOMISIJE (EU) 2019/431
         оd 18. ožujka 2019.
         o 296. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 13. ožujka 2019. izmijeniti jedan unos na popisu osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. ožujka 2019.

                  Za Komisiju,

                  u ime predsjednika,

                  voditelj Službe za instrumente vanjske politike

            (1)  SL L 139, 29.5.2002., str. 9.

            PRILOG
            U Prilogu I. Uredbi (EZ) br. 881/2002 podaci za utvrđivanje identiteta u sljedećem unosu pod naslovom „Fizičke osobe” mijenjaju se kako slijedi:

               „Hamza Usama Muhammad bin Laden. Datum rođenja: 9.5.1989. Mjesto rođenja: Džeda (eng. Jeddah), Saudijska Arabija. Državljanstvo: saudijsko. Ostali podaci: (a) sin Usame bin Ladena (preminuo); (b) Aiman Muhammed Rabi al-Zawahiri ga je predstavio kao službenog člana Al Qaide. Pozvao je sljedbenike Al Qaide na izvođenje terorističkih napada. Smatra ga se najvjerojatnijim nasljednikom al-Zawahirija. Datum uvrštenja iz članka 7.d stavka 2. točke (i): 28.2.2019.”

            zamjenjuje se sljedećim:

               „Hamza Usama Muhammad bin Laden. Datum rođenja: 9.5.1989. Mjesto rođenja: Džeda (eng. Jeddah), Saudijska Arabija. Ostali podaci: (a) sin Usame bin Ladena (preminuo); (b) Aiman Muhammed Rabi al-Zawahiri predstavio ga je kao službenog člana Al-Qaide. Pozvao je sljedbenike Al-Qaide na izvođenje terorističkih napada. Smatra ga se najvjerojatnijim nasljednikom al-Zawahirija. Datum uvrštenja iz članka 7.d stavka 2. točke (i): 28.2.2019.”


title: Provedbena uredba Komisije (EU) 2019/432 оd 18. ožujka 2019. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  19.3.2019

                  HR

                  Službeni list Europske unije

                  L 75/70

         PROVEDBENA UREDBA KOMISIJE (EU) 2019/432
         оd 18. ožujka 2019.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. na temelju te uredbe.

                     (2)

                     Odbor za sankcije Vijeća sigurnosti Ujedinjenih naroda odlučio je 13. ožujka 2019. izbrisati četiri unosa s popisa osoba ili subjekata na koje bi se trebalo primjenjivati zamrzavanje sredstava i ekonomskih izvora.

                     (3)

                     Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. ožujka 2019.

                  Za Komisiju,

                  u ime predsjednika,

                  voditelj Službe za instrumente vanjske politike

            (1)  SL L 169, 8.7.2003., str. 6.

            PRILOG
            U Prilogu III. Uredbi Vijeća (EZ) br. 1210/2003 brišu se sljedeći unosi:

                        „46.

                        GENERAL ESTABLISHMENT FOR MAIN OUT PALL DRAIN. Adresa: P.O. Box 113, Nassiriyah, Iraq.”

                        „98.

                        NATIONAL TOBACCO STATE COMPANY (alias NATIONAL TOBACCO STATE ENTERPRISE). Adresa: P.O. Box 6, Arbil, Iraq.”

                        „145.

                        STATE ENTERPRISE FOR PETROCHEMICAL INDUSTRIES. Adresa: Khor Al Zubair, P.O. Box 933, Basrah, Iraq.”

                        „147.

                        STATE ENTERPRISE FOR PULP AND PAPER INDUSTRIES. Adresa: P.O. Box 248, Hartha District, Basrah, Iraq.”